Troellwr mawr

Aderyn a rhywogaeth o adar yw Troellwr mawr a adnabyddir hefyd gyda'i enw gwyddonol Caprimulgus europaeus; yr enw Saesneg arno yw European nightjar. Mae'n perthyn i deulu'r Troellwyr sydd yn urdd y Caprimulgiformes. Dyma aderyn sydd i'w gael yng ngwledydd Prydain ac mae i'w ganfod yng Nghymru. Talfyrir yr enw Lladin yn aml yn C. europaeus, sef enw'r rhywogaeth. Mae'r rhywogaeth hon i'w chanfod yn Asia, Ewrop ac Affrica. Daw'r enw o'i gân, sy'n sŵn tebyg i sŵn tröell hen-ffasiwn. Aderyn mudol yw'r Troellwr Mawr, yn cyrraedd cyn diwedd Ebrill neu ddechrau Mai. Treulia'r gaeaf yn Affrica. Fe'i ceir ar dir agored, yn aml yn nythu mewn llannerch o fewn coedwig neu gerllaw i goedwig. Fel rheol, mae'n dechrau hedfan i hela pryfed wedi i'r haul fachlud. Mae'n aderyn gweddol gyffredin mewn cynefinoedd addas yng Nghymru.